Massefyringer i den nordjyske mobilindustri gør ingeniører i regionen arbejdsløse.

Højest arbejdsløshed i Nordjylland Arbejdsløsheden blandt ingeniører i Nordjylland er højere end arbejdsløsheden i de øvrige regioner i Danmark. Det viser en undersøgelse, som Ing.dk/elektronik har fået lavet hos Ingeniørernes Arbejdsløshedskasse IAK. Ifølge de seneste tal er der sket en lille stigning af arbejdsløshed ibland de nordjyske ingeniører, hvor faggruppen i resten af landet har en enten faldende eller uændret tendens. I Nordjylland er arbejdsløshedsprocenten på 1,7 procent i, mens den i Region Hovedstaden er på 1,5 og i Region Syddanmark er nede på 1 procent. Ramt af mobil lukning Ifølge specialkonsulent Michel Klos fra Ingeniørernes Arbejdsløshedskasse IAK, skyldes nedgangen i arbejde blandt andet afskedigelserne hos Motorola i Nørresundby. - Stigningen i ledighedstallene for Region Nordjylland skyldes, at specielt virksomheder inden for it- og telebranchen befinder sig her. Netop denne branche har det specielt svært for tiden, hvilket eksempelvis afskedigelserne på Motorola er et eksempel på, siger Michel Klos fra IAK til Ing.dk/elektronik. Følgevirkninger Han understreger dog, at effekten af Motorolas afskedigelser først vil være at finde i statistikken, når de ansattes fratrædelsesordninger udløber, og de fyrede melder sig på jobcentrene. Det kan betyde, at ledigheden i Nordjylland vil stige igen. Det skriver Ing.dk/elektronik.